open-index/open-wikipedia-markdown huggingface dataset:
রেহমান সোবহান

**রেহমান সোবহান** (জন্ম: ১২ মার্চ ১৯৩৫) বাংলাদেশের একজন অন্যতম খ্যাতিমান অর্থনীতিবিদ। তিনি ঢাকা বিশ্ববিদ্যালয়ের অর্থনীতি বিভাগের শিক্ষক। তিনি বাংলাদেশে তত্ত্বাবধায়ক সরকারের উপদেষ্টার দায়িত্ব পালন করেছেন। গবেষণা সংস্থা সেন্টার ফর পলিসি ডায়ালগ (সিপিডি)’র তিনি সভাপতি।

## জন্ম ও শিক্ষাজীবন
রেহমান সোবহানের জন্ম ১৯৩৫ সালের ১২ মার্চ কলকাতায়। তার বাবার নাম কে.এফ.সোবহান। তিনি ছিলেন পুলিশের ঊর্ধ্বতন কর্মকর্তা এবং রাষ্ট্রদূত। তার মায়ের নাম হাসমত আরা বেগম। তিনি দার্জিলিং-এর সেন্ট পলস্ স্কুলে এবং লাহোরের অ্যাচিসন কলেজ থেকে পাশ করেন। ১৯৫৬ সালে ক্যামব্রিজ বিশ্ববিদ্যালয় থেকে অর্থনীতিতে এম.এ ডিগ্রী অর্জন করেন।

## কর্মজীবন
রেহমান সোবহান ১৯৫৭ সালের অক্টোবর মাসে দেশে ফিরে আসেন এবং ঢাকা বিশ্ববিদ্যালয়ে প্রভাষক হিসেবে শিক্ষকতা জীবন শুরু করেন। ১৯৭৭ সালে অধ্যাপক হিসেবে ঢাকা বিশ্ববিদ্যালয় থেকে অবসর গ্রহণ করেন রেহমান সোবহান। অধ্যাপক হিসেবে অবসর গ্রহণের পূর্বে তিনি বাংলাদেশ পরিকল্পনা কমিশনের সদস্য হিসেবে (স্বরাষ্ট্র মন্ত্রীর পদমর্যাদায়); শিল্প, বিদ্যুত্‍ এবং প্রাকৃতিক সম্পদ বিভাগ এবং অবকাঠামো বিভাগে (১৯৭২-৭৪) যথাক্রমে চেয়ারম্যান, গবেষণা পরিচালক, মহাপরিচালক হিসেবে কর্মরত ছিলেন। ১৯৭২ থেকে ১৯৭৪ সাল পর্যন্ত বিআইডিএস- এ এমিরিটাস ফেলো হিসেবে কাজ করেন। এছাড়াও কুইন এলিজাবেথ হাউজে ১৯৭৬-১৯৭৯ পর্যন্ত ভিজিটিং ফেলো হিসেবে দায়িত্ব পালন করেন। তিনি বাংলাদেশ প্রেসিডেন্ট এর এ্যাডভাইজরী কাউন্সিল (ক্যবিনেট মিনিস্টার এর পদমর্যাদায়), পরিকল্পনা মন্ত্রণালয় এবং অর্থনৈতিক সম্পর্ক বিভাগের (১৯৯১) সদস্য ছিলেন। তিনি সাউথ এশিয়া সেন্টার ফর পলিসি ষ্টাডিজ-এ (২০০১-২০০৫) নির্বাহী পরিচালক ছিলেন। তিনি ১৯৯৪- ১৯৯৯ সাল পর্যন্ত সেন্টার ফর পলিসি ডায়লগ (সিপিডি) এর প্রতিষ্ঠাতা এবং নির্বাহী চেয়ারম্যান ছিলেন। এছাড়া তিনি বিআইডিএসের পরিচালকের দায়িত্বও পালন করেন। 

## প্রকাশনা
রেহমান সোবহানের প্রকাশিত মনোগ্রাফের সংখ্যা ৪২ টি। এছাড়া তার বিভিন্ন জার্নালে প্রায় ২০০ এর উপরে লেখা প্রকাশিত হয়েছে। তার কাজের প্রধান বিষয়বস্তুর মধ্যে অন্যতম হচ্ছে আইয়ুব খানের কাজের বিনিময়ে খাদ্য কর্মসূচির রাজনৈতিক সম্পর্ক, মধ্যবর্তী শাসন পদ্ধতিতে সার্বজনীন সাহসী উদ্যোগের ভূমিকা, বৈদেশিক নির্ভরশীলতার সংকট, ঋণ পরিশোধে ব্যর্থতা, কৃষিজ সংস্কার, সমন্বয় নীতি সংস্করণের সমালোচনামূলক নিবন্ধ, দুঃশাসনের ব্যবচ্ছেদ এবং সর্বশেষে দারিদ্র বিমোচনের কৌশল।

## পুরস্কার ও স্বীকৃতি
* স্বাধীনতা পদক (২০০৮)

## তথ্যসূত্র

## বহিঃসংযোগ

* গুণীজন
* ই-অ্যাওয়ার্ড

বিষয়শ্রেণী:১৯৩৫-এ জন্ম
বিষয়শ্রেণী:অর্থনীতিবিদ
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:জীবিত ব্যক্তি
বিষয়শ্রেণী:গবেষণা ও প্রশিক্ষণে স্বাধীনতা পুরস্কার বিজয়ী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী শিক্ষায়তনিক
বিষয়শ্রেণী:শাহাবুদ্দিন আহমেদের মন্ত্রিসভার সদস্য
বিষয়শ্রেণী:আইচিসন কলেজের প্রাক্তন শিক্ষার্থী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী অর্থনীতিবিদ
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:ঢাকার নবাব পরিবারের সদস্য
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:উর্দুভাষী বাংলাদেশী ব্যক্তি
বিষয়শ্রেণী:পশ্চিমবঙ্গের বিজ্ঞানী
শুভব্রত, তার সম্পর্কিত সুসমাচার

**শুভব্রত, তার সম্পর্কিত সুসমাচার** বাংলাদেশী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৭ সালে (ফাল্গুন, ১৪০৩ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি গ্রন্থাকারে প্রকাশিত হয়।

আজাদ এই উপন্যাস উৎসর্গ করেছেন তার শিক্ষক বিষ্ণুপদ সেনকে।

## সারাংশ
***বি. দ্র. সারাংশটি বইয়ের ফ্ল্যাপ থেকে নেওয়া***

বিক্রমপল্লীর যুবরাজ *শুভব্রত* রূপবান, প্রতিভাবান ও অস্বাভাবিক; তার পিতা *নম্রব্রত* আশা করেছিলো সে একদিন হবে সমগ্র মহারাজ্যের মহারাজ। পিতা তাকে কিশোর বয়সেই রাজা ও রাজত্বের সাথে পরিচিত করানোর জন্যে নিয়ে যায় মহারাজ্যের রাজধানী রাজগৃহে, এবং সেখানেই বদলে যায় তার নিয়তি। একদল নগ্ন উন্মাদ কিশোর শুভব্রতের মধ্যে আবিষ্কার করে তাদের ত্রাতাকে, যে বহুদেবতার ধর্ম বাতিল ক'রে প্রতিষ্ঠিত করবে একদেবতার, একবিধাতার, ধর্ম; আমূল বদলে দেবে বহুদেবতাবাদী বিশ্বকে। তারপর থেকে ক্রমশ বদলে যেতে থাকে শুভব্রত, অস্বাভাবিক অলৌকিক হয়ে উঠতে থাকে, সুখকর যুবরাজের জীবন ছেড়ে বেছে নেয় ত্রাতার কঠিন জীবন, এবং বহুদেবতাবাদ ছেড়ে প্রচার করতে থাকে একদেবতার ধর্ম। শুভব্রত লাভ করে অনুসারী ও শত্রু, বিতাড়িত হয় পিতার রাজ্য থেকে; কিন্তু তার ভেতরে কাজ করে এক অদ্ভুত অলৌকিক শক্তি; সে হয় জয়ী, জয় করে নতুন রাজ্য, পুনরাধিকার করে পিতার রাজ্য, এবং প্রতিষ্ঠা করতে চায় বিধাতার মহারাজ্য। বিধাতার কঠোর অনুশাসনে সে বন্দি করেন ফেলে সবাইকে, এমনকি নিজেকেও; একদিন তার ভুল ভাঙে, বুঝতে পারে যে-বিধাতার ধর্ম সে প্রচার করছে, সে-বিধাতা আসলে তারই সৃষ্টি। তার সেনাপতিরা তা স্বীকার করতে রাজি হয় না, তারা পেয়েছে শক্তির স্বাদ; তারা খুন করে শুভব্রতকে, এবং বিধাতার নামে বেরিয়ে পড়ে রাজ্যের পর রাজ্য জয় করতে।

## আরও দেখুন
* হুমায়ুন আজাদের গ্রন্থতালিকা

## তথ্যসূত্র

## বহিঃসংযোগ
*

বিষয়শ্রেণী:১৯৯৭-এর উপন্যাস
বিষয়শ্রেণী:১৯শ শতাব্দীর উপন্যাস
বিষয়শ্রেণী:১৯৯৭-এর বাংলাদেশী উপন্যাস
বিষয়শ্রেণী:হুমায়ুন আজাদের উপন্যাস
বিষয়শ্রেণী:ধর্ম সম্পর্কিত উপন্যাস
বিষয়শ্রেণী:আগামী প্রকাশনীর বই
বড় কাটরা

right|thumb|১৮৭০ সালে তোলা বড় কাটরার ছবি
right|thumb|২০০৬ সালে তোলা বড় কাটরার ধ্বংসাবশেষের ছবি
**বড় কাটরা** ঢাকায় চকবাজারের দক্ষিণে অবস্থিত মুঘল আমলের একটি সরাইখানা। সম্রাট শাহজাহানের পুত্র শাহ সুজার নির্দেশে  ১৬৪৪ থেকে ১৬৪৬ খ্রিস্টাব্দে দিওয়ান (প্রধান রাজস্ব কর্মকর্তা) মীর আবুল কাসিম দ্বারা বুড়িগঙ্গা নদীর তীরে এই ইমারতটি নির্মাণ করা হয়। তিনি মীর-ই-ইমারত নামে পরিচিত ছিলেন। প্রথমে এতে শাহ সুজার বসবাস করার কথা থাকলেও পরে এটি মুসাফিরখানা হিসাবে ব্যবহৃত হয়। বর্তমানে এটি জামিয়া হোসাইনিয়া আশরাফুল উলুম, বড় কাটরা মাদ্রাসার তত্ত্বাবধানে রয়েছে।

এক সময় স্থাপত্য সৌন্দর্যের কারণে বড় কাটরার সুনাম থাকলেও বর্তমানে এর ফটকটি ভগ্নাবশেষ হিসাবে দাঁড়িয়ে আছে। এক সময় বড় কাটরার তোরণে ফার্সি ভাষায় শাদুদ্দিন মুহম্মদ সিরাজী লিখিত একটি পাথরের ফলক লাগানো ছিল। যেখানে এই মুসাফির খানার নির্মাতা ও এর রক্ষনাবেক্ষনের ব্যয় নির্বাহের উপায় সম্পর্কে জানা যায়। ফলকে লেখা ছিল:

## স্থাপত্য
বিল্ডিংটি মধ্য এশীয় সরাইখানার ঐতিহ্যবাহী প্যাটার্ন অনুসরণ করে এবং মোগল স্থাপত্য অনুযায়ী শোভিত। মূলত এটি একটি চতুষ্কোণ অঙ্গন ঘেরা স্থাপত্য।

দক্ষিণ শাখাটি ৬৭.৯৭ মিটার প্রসারিত এবং বুড়িগঙ্গা নদীর তীরে অবস্থিত। উত্তর বাহুও একই মাপের ছিল বলে ধারণা করা হয়। পূর্ব-পশ্চিম বাহুর দৈর্ঘ্য এখন নিরূপণ করা দুঃসাধ্য হলেও আদিতে ৭০.১০ মিটার করে ছিল বলে জানা যায়। তিনতলা বিশিষ্ট এ সদর তোরণ ছিল অতি মনোমুগ্ধকর এবং এটি দক্ষিণে নদীর দিকে প্রায় ৭.৬১ মিটার এবং পূর্ব-পশ্চিমে প্রায় ১২.১৯ মিটার প্রসারিত ছিল। এ প্রবেশপথের দুপাশে ছিল দুটি প্রহরীকক্ষ। প্রহরীকক্ষ দুটির আয়তন ছিল পূর্ব-পশ্চিমে লম্বা ৫.৫১ × ২.৯২ মিটার। এ প্রবেশপথের পরে ছিল পরপর তিনটি অপেক্ষাকৃত ক্ষুদ্র আয়তনের প্রবেশপথ। পূর্ব-পশ্চিমে লম্বা প্রবেশপথের আয়তন ছিল যথাক্রমে ২.৭৪ × ০.৯১ মি., ৩.৩৫ × ১.৮২ মি, এবং ২.৭৪ × ১.৮২ মি.।

## চিত্রশালা


Image:Boro Katra 1 by Ashif Siddique.jpg
Image:Boro Katra 2 by Ashif Siddique.jpg
Image:Boro Katra 3 by Ashif Siddique.jpg
Image:Boro Katra 4 by Ashif Siddique.jpg
Image:Boro Katra 5 by Ashif Siddique.jpg


## আরও দেখুন
* বাংলাদেশের প্রত্নতাত্ত্বিক স্থানের তালিকা

## তথ্যসূত্র

## বহিঃসংযোগ
*

বিষয়শ্রেণী:পুরান ঢাকা
বিষয়শ্রেণী:মোগল নিদর্শনসমূহ
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকা জেলার প্রত্নতাত্ত্বিক স্থাপনা
বিষয়শ্রেণী:বাংলাদেশের প্রাসাদ
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:বাংলাদেশের রাজকীয় বাসভবন
বিষয়শ্রেণী:মুঘল স্থাপত্য
বিষয়শ্রেণী:ঢাকার ইতিহাস
বিষয়শ্রেণী:১৬৪০-এর দশকে ভারতে প্রতিষ্ঠিত
বিষয়শ্রেণী:মুঘল_সরাইখানা
০.৯৯৯...

300px|thumb|right

**০.৯৯৯...** একটি পৌনঃপুনিক দশমিক সংখ্যা যা একটি বাস্তব সংখ্যাকে নির্দেশ করে। একে অন্যভাবেও লিখা যায়:0.\bar{9} , 0.\dot{9} অথবা\ 0.(9)। নির্দিষ্টভাবে এই সংখ্যাটিকে ১-এর সমান ধরা হয়। অর্থাৎ ০.৯৯৯... সংখ্যাটি সংখ্যাগত দিক থেকে ১-কেই নির্দেশ করে। এই বিষয়কে কেন্দ্র করে গণিতের বিভিন্ন শাখায় অনেকগুলো প্রামাণিক উপপাদ্যের সৃষ্টি হয়েছে।

## প্রমাণ
### বীজগাণিতিক

ধরা যাক x= 0.999..... তাহলে, 10x = 9.999.....

অতএব, (10x - x)= (9.999.... - 0.999....) বা, 9x = 9
অতঃপর নিশ্চিতভাবেই x = 1.

অর্থাৎ, 0.999... মানে প্রায় 1 নয়!
একেবারে কাটায় কাটায় 1.

#### ভগ্নাংশ এবং দীর্ঘ বিভাজন

অসীম দশমিক যে সসীম দশমিকেরই একটিপরিবর্ধিত রূপ তার কারণ হল ভগ্নাংশে প্রকাশ। দীর্ঘ বিভাজন ব্যবহার করে  এর মতো অতি সরল পূর্ণ সাংখ্যিক বিভজনকেও পুনরাবৃত্তিক ভগ্নাংশে পরিণত করা যায়, যাতে অঙ্কগুলো অসীম পর্যন্ত পুনরাবৃত্ত হয়। এই দশমিক ০.৯৯৯%=১ এর একটি দ্রুততর প্রমাণ প্রদান করে। ৩ কে ৩ দিয়ে গুণ করলে প্রতিটি অঙ্ক ৯ হয়, তাই ৩ x ০.৩৩৩% সমান ০.৯৯৯%। আবার ৩ ×  সমান ১, তাই ০.৯৯৯… = ১। এ প্রমাণের আরেকটি রূপে ভগ্নাংশ  = ০.১১১… কে ৯ দ্বারা গুণ করা হয়।

:

## তথ্যসূত্র

## বহিঃসংযোগ
* .999999... = 1? from cut-the-knot
* Why does 0.9999… = 1 ?
* Ask A Scientist: Repeating Decimals

বিষয়শ্রেণী:গাণিতিক হেঁয়ালি
বিষয়শ্রেণী:বাস্তব বিশ্লেষণ
বিষয়শ্রেণী:বাস্তব সংখ্যা
বিষয়শ্রেণী:প্রমাণ সংবলিত নিবন্ধ
বিষয়শ্রেণী:এক
প্রাকৃতিক উপগ্রহ

thumb|400px
**প্রাকৃতিক উপগ্রহ** একটি জ্যোতির্বৈজ্ঞানিক বা মহাকাশীয় বস্তু যা কোনো একটি  গ্রহ বা তার থেকে বড় অন্য কোন বস্তুকে কেন্দ্রকে করে নির্দিষ্ট কক্ষপথে ঘূর্ণায়মান থাকে এবং অবশ্যই যা মানব সৃষ্ট নয়। এ ধরনের বস্তুকে সাধারণত বা মাঝেমাঝেই চন্দ্র হিসেবে অভিহিত করা হয়। এই সংজ্ঞাটির উপর ভিত্তি করে একটি তারা চতুর্দিকে ঘূর্ণায়মান কোন গ্রহ বা কোন ছায়াপথের কেন্দ্রকে কেন্দ্র করে ঘূর্ণায়মান কোন তারাকেও এই শ্রেণিতে ফেলা যায়, অবশ্য এই ব্যবহারটি সচরাচর করা হয় না। সকল ক্ষেত্রেই কোন গ্রহ, বামন গ্রহ বা ক্ষুদ্র গ্রহ-এর সাথে প্রাকৃতিকভাবে বিরাজমান বস্তুগুলোকে প্রাকৃতিক উপগ্রহ বলা হয়ে থাকে।

পার্থিব চাঁদ, পৃথিবী-নিকটস্থ অন্যান্য বস্তুসমূহ; মঙ্গল গ্রহের ফোবোস, ডিমোস; বৃহস্পতি গ্রহের গ্যানিমিড, ক্যালিস্টো, আয়ো, ইউরোপা সহ মোট ৯৫টি; শনি গ্রহের টাইটান, রিয়া, ইয়াপেটাস, ডায়োন, টেথিস, এনসেলাডাস, মাইমাস, হাইপেরিয়ন, ফোব সহ মোট ২৭৪টি; ইউরেনাস গ্রহের টাইটানিয়া, ওবেরন, আমব্রিয়েল, এরিয়েল, মিরান্ডা সহ মোট ২৮টি; নেপচুন গ্রহের ট্রাইটন, প্রোটেয়াস, নেরেইড সহ মোট ১৬টি; প্লুটো এর ক্যারন, নিক্স, হাইড্রা, কারবেরোস, স্টিক্স, এরিস, ডিসনোমিয়া, হাউমেয়া, হিʻইয়াকা, নামাকা, মাকেমাকে, এস/২০১৫ (১৩৬৪৭২) ১ ইত্যাদি সৌরজগতের প্রাকৃতিক উপগ্রহ।

জ্যোতির্বিজ্ঞানীদের ধারণা– গ্রহের জন্মের সময় একএকটি নক্ষত্র কে ঘিরে কয়েকটি মহাজাগতিক মেঘ আবর্তিত হতো। এরা নক্ষত্রের আকর্ষণে ঘনীভূত হয়ে অবশেষে জমাট বেঁধে গ্রহে রূপান্তরিত হয়। আবার, এভাবেই গ্রহের চারপাশে জমা মহাজাগতিক মেঘ থেকেই উপগ্রহ সৃষ্টি হয়েছে। এসব উপগ্রহ গুলো হলো প্রাকৃতিক উপগ্রহ।

## সৌর জগতের উপগ্রহসমূহ
সৌর জগতের মধ্যে এখন পর্যন্ত প্রায় ২৪০ টি প্রাকৃতিক উপগ্রহের সন্ধান পাওয়া গেছে। এর মধ্যে ১৬২ টি উপগ্রহ গ্রহকে কেন্দ্র করে ঘুরছে, ৪ টি উপগ্রহ ঘূর্ণায়মান আছে বামন গ্রহ-কে কেন্দ্র করে এবং অন্যগুলো ক্ষুদ্র সৌর জাগতিক বস্তু-কে কেন্দ্র করে ঘূর্ণায়মান আছে। অন্যান্য তারা এবং তাদের গ্রহদেরও উপগ্রহ রয়েছে।




## তথ্যসূত্র ও পাদটীকা

## বহিঃসংযোগ
### বৃহস্পতির চন্দ্র
* Data on Jupiter's satellites
* Jupiter's new moons (discovered in ২০০০)
* Jupiter's new moons (discovered in ২০০২)
* Jupiter's new moons (discovered in ২০০৩)

### শনির চন্দ্র
* Saturn's new moons (discovered in ২০০০)
* Saturn's new moon (discovered in ২০০৩)

### নেপচুনের চন্দ্র
* Neptune's new moons (discovered in ২০০৩)

### সকল চন্দ্রসমূহ
* Natural Satellite Physical Parameters (JPL-NASA, with refs)
* Moons of the Solar System (The Planetary Society) 
* Scott Sheppard's page
* Major moons in order from the Sun
* JPL's Solar System Dynamics page
* Moon of an Object? First Photo of Satellite Beyond the Solar System
* USGS list of named moons
* Upper size limit for moons explained
* Asteroids with Satellites

বিষয়শ্রেণী:উপগ্রহ
বিষয়শ্রেণী:অসম্পূর্ণ
সক্রিয় কিউ ব্যবস্থাপনা

**সক্রিয় কিউ ব্যবস্থাপনা** () বহির্মুখী মাল্টিপ্লেক্স নেটওয়ার্ক লাইনে সেবার জন্য অপেক্ষমাণ বিভিন্ন অন্তর্গামী কিউ ব্যবস্থাপনার কৌশল। 

অ্যালগোরিদমঃ
* রেন্ডম আর্লি ডিটেকশন

## তথ্যসূত্র

## বহিঃসংযোগ
* সিসকো সিস্টেমস্‌ 

বিষয়শ্রেণী:নেটওয়ার্ক দক্ষতা
বিষয়শ্রেণী:প্যাকেট
বিষয়শ্রেণী:টেলিযোগাযোগ
গুরুমুখী

**গুরুমুখী লিপি** () (Gurmukhi: ਗੁਰਮੁਖੀ*গুরমুখী*) হল পাঞ্জাবী ভাষার তিনটি লিখিত রূপের মধ্যে অন্যতম। দ্বিতীয় শিখ গুরু, গুরু অঙ্গদ (১৫৬৩-১৬০৬) এই লিপির কিছু সংস্কার করেন যার কারণে এর নামকরণ করা হয় “গুরুমুখি” অথবা “গুরুর মুখ থেকে”

শিখ ধর্মালম্বীরা ছাড়াও ভারতের কিছু এলাকায় সরকারি নথিপত্রে গুরুমুখি লিপি ব্যবহৃত হয়। পাকিস্তানের মুসলিম পাঞ্জাবীরা শাহমুখী লিপি ব্যবহার করে। ভারতীয় পাঞ্জাবীরা গুরুমুখি বা দেবনাগরী লিপি ব্যবহার করে।

অন্যান্য উত্তর ভারতীয় ভাষার মতো গুরমুখি ভাষার উৎপত্তি ব্রাহ্মি লিপি থেকে।

## ইউনিকোড

১৯৯১ খ্রিষ্টাব্দের অক্টোবর মাসে ইউনিকোড স্ট্যান্ডার্ডে গুরুমুখী লিপিকে যোগ করা হয়। গুরুমুখী লিপির ইউনিকোড U+0A02 থেকে U+0A4C।

## তথ্যসূত্র

বিষয়শ্রেণী:ব্রাহ্মী লিপি
বিষয়শ্রেণী:ভারতের সরকারিভাবে ব্যবহৃত লিখন পদ্ধতি
হরিগোপাল বল

**হরিগোপাল বল** অন্যনাম **টেগরা** (? - ২২ এপ্রিল, ১৯৩০) ছিলেন ভারত উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ১৮ এপ্রিল, ১৯৩০ সালে চট্টগ্রাম অস্ত্রাগার লুন্ঠনের কার্যক্রমে তিনি অংশগ্রহণ করেন। ৪ দিন পর সংগঠিত জালালাবাদ পাহাড়ে আত্মগোপনকালে ব্রিটিশ সৈন্য তাদের গ্রেপ্তারের চেষ্টা করলে তারা সম্মুখযুদ্ধে  ব্রিটিশ সৈন্যদের পর্যুদস্ত করেন। জালালাবাদ পাহাড়ে ব্রিটিশ সৈন্যবাহিনীর সংগে যুদ্ধে তিনি প্রাণ বিসর্জন দেন।

## জন্ম ও শিক্ষাজীবন
হরিগোপাল বলের জন্ম চট্টগ্রামের ধোরালায়। তার পিতার নাম প্রাণকৃষ্ণ বল। চট্টগ্রাম অস্ত্রাগার আক্রমণের বীর বিপ্লবী লোকনাথ বল তার অগ্রজ। মৃত্যুর সময় তাঁর আনুমানিক বয়স ছিল ১৩ বছর।

## জালালাবাদ যুদ্ধের শহীদ
অবিরাম যুদ্ধ করে শহীদ হন। একই সাথে শহীদ হন  জিতেন দাশগুপ্ত, ত্রিপুরা সেনগুপ্ত, বিধুভূষণ ভট্টাচার্য, মতিলাল কানুনগো, প্রভাসচন্দ্র বল, শশাঙ্কশেখর দত্ত, নির্মল লালা, মধুসূদন দত্ত, পুলিনচন্দ্র ঘোষ, এবং অর্ধেন্দু দস্তিদার।

## তথ্যসূত্র

* ভারতের স্বাধীনতা সংগ্রামের কিছু বিশিষ্ট শহীদ 

বিষয়শ্রেণী:পূর্ববঙ্গে জন্ম
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:১৯৩০-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:অনুশীলন সমিতি
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:বাঙালি বিপ্লবী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:১৯১৫-এ জন্ম
ক্লোরোপ্লাস্ট

frame|অণুবীক্ষণ যন্ত্রে ক্লোরোপ্লাস্ট।

উদ্ভিদ কোষের একটি অত্যন্ত গুরুত্বপূর্ণ অঙ্গাণু হচ্ছে প্লাস্টিড। সবুজ রঙের এই প্লাস্টিডগুলিতে সালোকসংশ্লেষণ প্রক্রিয়া ঘটে। এদের স্ট্রোমার মধ্যে ক্লোরোফিল অণুর উপস্থিতির জন্যেই এদের রং সবুজ হয়। ক্রোরোপ্লাস্ট দুইস্তর বিশিষ্ট একটি পর্দা দ্বারা আবৃত থাকে। বাইরের দিকের স্তরটিকে বলা হয় বহিঃস্তর এবং ভেতরের দিকের স্তরটিকে বলা হয় অন্তঃস্তর। ক্রোরোপ্লাস্টে গ্রানাম (বহুবচনে গ্রানা) চাকতি নামক একটি স্তরিভূত অঙ্গ থাকে। একটি ক্লোরোপ্লাস্টে সাধারণত ৪০-৮০টি গ্রানা থাকে এবং এই গ্রানাগুলো একটির পর একটি সজ্জিত হয়ে ৫-২৫টি গ্রানাম চক্র বা চাকতি গঠন করে। ক্লোরোপ্লাস্টে অবস্থিত গ্রানাগুলো পরস্পর গ্রানাম ল্যামেলা নামক নালিকা দ্বারা সংযুক্ত থাকে।

ক্লোরোপ্লাস্ট মূলত থাকে গাছের পাতায়, কচি কাণ্ডের ত্বকে, ফুলের বৃতিতে এবং কচি ফলের ত্বকে। সাধারণত যে সমস্ত কোষকলাতে সালোকসংশ্লেষণ হয়, সেই সব কলার কোষে প্রচুর পরিমাণে ক্লোরোপ্লাস্ট উপস্থিত থাকে। এছাড়াও বীজের মধ্যে ভ্রূণে আর বড় গাছের প্যারেনকাইমা কলার কোষে ক্লোরোপ্লাস্ট পাওয়া যায়। সাধারণত একটি উদ্ভিদ কোষে গড়ে ১০-৪০টি ক্লোরোপ্লাস্ট থাকে।

ক্লোরোপ্লাস্ট এর গঠন:

১/আবরণী ঝিল্লি: সমস্ত ক্লোরোপ্লাস্ট একটি দুই স্তর বিশিষ্ট ঝিল্লি দ্বারা আবৃত থাকে। এটি লিপিড ও প্রোটিন দ্বারা গঠিত।

২/স্ট্রোমা: ঝিল্লি দ্বারা আবৃত পানিগ্রাহী ম্যাট্রিক্স বিদ্যমান।

৩/থাইলাকয়েড ও গ্রানাম: স্ট্রোমাতে অসংখ্য থাইলাকয়েড থাকে। এটি থলে আকৃতির। কতকগুলো থাইলাকয়েড এক সাথে একটির উপর আরেকটি স্তূপ মত থাকে। থাইলাকয়েড এর এই স্তূপকে গ্রানাম বলা হয়।

৪/স্ট্রোমা ল্যামেলি: দুটি পাশাপাশি গ্রানার কিছু সংখ্যক থাইলাকয়েডস সূক্ষ্ম নালিকা দ্বারা সংযুক্ত থাকে। এই সংযুক্তকারী নালিকাকে স্ট্রোমা ল্যামেলি বলে।

৫/ফটোসিনথেটিক ইউনিট : থাইলাকয়েড মেমব্রেন বহু গোলাকার বস্তু বহন করে। এর মধ্যে ATP তৈরির সকল এনজাইম থাকে। মেমব্রেন গুলোতে অসংখ্য ফটোসিনথেটিক ইউনিট থাকে। প্রতি ইউনিটে ক্লোরোফিল- এ, ক্লোরোফিল- বি, ক্যারোটিন, জ্যান্থোফিল এর প্রায় ৩০০-৪০০ অণু থাকে। এছাড়া বিভিন্ন ধরনের এনজাইম, ফসফোলিপিড ইত্যাদি থাকে।

৬/DNA ও রাইবোজোম: ক্লোরোপ্লাস্টে তার নিজ DNA ও রাইবোজোম থাকে। এদের সাহায্যে ক্লোরোপ্লাস্ট নিজস্ব প্রতিরুপ সৃষ্টি ও কিছু প্রয়োজনীয় প্রোটিন তৈরি করতে পারে।

## নামকরণ
ক্লোরোপ্লাস্ট শব্দটি এসেছে গ্রিক শব্দ "ক্লোরোস" এবং "প্লাস্টেস" থেকে। ক্লোরোস (χλωρός) অর্থ **সবুজ** এবং প্লাস্টেস (πλάστης) অর্থ যা গঠিত হয়। ১৮৮৩ সালে Andreas Schimper এর নামকরণ করেন। 

## কাজ
* শর্করা জাতীয় খাবার প্রস্তুত করা।
* সৌর শক্তিকে জৈবনিক শক্তিতে রূপান্তর করা।
* ফটোফসফোরাইলেশন অর্থাৎ, সূর্যের আলোর সহায়তায় ADPকে ATPতে রূপান্তর।
* ফটোরেসপিরেশন বা আলোক শ্বসন ঘটায়।
* "গ্রানা"য় সালোকসংশ্লেষণের আলোক পর্যায় এবং "স্ট্রোমা"য় অন্ধকার পর্যায়ের বিক্রিয়া হয়।
* এরা নিজ প্রয়োজনে প্রোটিন ও নিউক্লিক এসিড তৈরি করে।
* কিছু RNA ও ফ্যাটি এসিড এর সংশ্লেষণও ঘটে।
* ক্লোরোপ্লাস্ট থেকে ক্রোমোপ্লাস্ট ও লিউকোপ্লাস্ট গঠিত হতে পারে।
* এতে নিজস্ব রাইবোজোম থাকে যা কিছু প্রোটিন সংশ্লেষণ করে।
* এতে নিজস্ব DNA থাকায় সাইটোপ্লাজমিক ইনহেরিটেন্স এ অংশ নেয়।

## তথ্যসূত্র

বিষয়শ্রেণী:উদ্ভিদ
বিষয়শ্রেণী:অঙ্গাণু
বিষয়শ্রেণী:সালোকসংশ্লেষ
প্লাস্টিড

thumb|300px|উদ্ভিদকোষে প্লাষ্টিড
**প্লাস্টিড** (গ্রীক: πλαστός) হলো ঝিল্লি-আবদ্ধ অঙ্গাণু৷ এটি উদ্ভিদ কোষে পাওয়া যায় এবং  ইউক্যারিওটিক প্রাণী কোষে দেখা যায়। এরা এন্ডোসাইম্বিয়টিক সায়ানোব্যাকটেরিয়া হিসাবে বিবেচিত হয়৷ প্লাস্টিড বিজ্ঞানী আর্নস্ট হেকেল 1866 সালে  আবিষ্কার করেছিলেন এবং তিনি তার নাম দিয়েছিলেন, তবে এ.এফ.ডব্লিউ শিম্পার প্রথম স্পষ্ট সংজ্ঞা দিয়েছিলেন। প্লাস্টিড উদ্ভিদ কোষের এক অনন্য বৈশিষ্ট্য। উদ্ভিদ কোষের সাইটোপ্লাজমের মধ্যে ক্ষুদ্র, দানাদার বিভিন্ন আকারের প্লাস্টিড পাওয়া যায়। এর উপস্থিতির কারণে উদ্ভিদের পাতা,ফুল ও ফলে বিচিত্র রং দেখা যায়।প্লাস্টিড মূলত ৩ প্রকারের হয়ে থাকে । যথা:

১/ক্লোরোপ্লাস্ট(সবুজ রঙের)

২/ক্রোমোপ্লাস্ট(বিভিন্ন রঙের)

৩/লিউকোপ্লাস্ট(বর্ণ হীন)

## কাজ
প্লাস্টিডের প্রধান কাজ খাদ্য প্রস্তুত করা, খাদ্য সঞ্চয় করা এবং উদ্ভিদ দেহকে বর্ণময় ও আকর্ষণীয় করা৷ বিভিন্ন ধরনের কীট প্রতঙ্গ কে আকৃষ্ট করে অর্থাৎ পরাগযোগে সাহায্য করাই হলো প্লাস্টিডের কাজ। এছাড়া ক্লোরোপ্লাস্ট সবুজ রঙের হয়ে থাকে।ক্লোরোপ্লাস্টের ভিতর ক্লোরোফিল থাকে যা উদ্ভিদের সালোকসংশ্লেষে সাহায্য করে।

## উদ্ভিদ
300px|থাম্ব
থাম্ব|300px

উদ্ভিদে, প্লাস্টিডগুলোর বিভিন্ন অবস্থার মধ্যে পার্থক্য হতে পারে, তারা কোষে অবদানের জন্য কোন ফাংশন উপর নির্ভর করে। অবিচ্ছিন্ন প্লাস্টিডস (প্রোপ্লাস্টিডস) নিম্নলিখিত যে কোনো  রূপে বিকাশ হতে পারে:
*ক্লোরোপ্লাস্ট: সবুজ প্লাস্টিড সালোকসংশ্লেষের জন্য৷ উচ্চ শ্রেণীর প্রতিটি উদ্ভিদ কোষে ১০ থেকে ৪০ টি ক্লোরোপ্লাস্ট থাকে।
*ক্রোমোপ্লাস্ট: রঙ্গক পদার্থ সংশ্লেষণ এবং  জমা করে রাখে৷ ক্যারোটিন(কমলা-লাল) ও জান্থোফিল(হলুদ) পিগমেন্টের জন্য এরা রঙিন হয়।
*লিউকোপ্লাস্ট: এতে কোন রঞ্জক পদার্থ নেই। এতে সূর্যের আলো পৌছায়না। আলোর স্পর্শ পেলে ক্লোরোপ্লাস্টে পরিনত হতে পারে। খাদ্য সঞ্চয় করে রাখা এবং শর্করা থেকে শ্বেতসার জাতীয় খাদ্য তৈরি করা এদের প্রধান কাজ।

## তথ্যসূত্র
 

বিষয়শ্রেণী:কোষ জীববিজ্ঞান
বিষয়শ্রেণী:অঙ্গাণু
বিষয়শ্রেণী:উদ্ভিদ শারীরতত্ত্ব
বিষয়শ্রেণী:সালোকসংশ্লেষ
রশিদ উদ্দিন

**রশিদ উদ্দিন** (২১ জানুয়ারি ১৮৮৯ - ১০ সেপ্টেম্বর ১৯৬৪) নেত্রকোণা জেলায় জন্ম নেওয়া একজন বাউল সাধক। তিনি শ্রেষ্ঠ গীতিকার হিসেবে ১৯৯৯ সালে ২৪তম জাতীয় চলচ্চিত্র পুরস্কার লাভ করেন।

## জন্ম ও বংশ পরিচয়
রশিদ উদ্দিন ১৮৮৯ সালের ২১ শে জানুয়ারি নেত্রকোণা পৌরসভাধীন বাহিরচাপড়া গ্রামের এক সাধারণ কৃষক পরিবারে জন্মগ্রহণ করেন। তার দাদা কুস্তিগির হিসেবে গৌরীপুরের জমিদারের নিকট থেকে বাড়িসহ একখন্ড লাখেরাজ কৃষিজমি প্রাপ্ত হন। এ জমির উপর তৈরি বাড়িতে রশিদ উদ্দিনের পিতা মরহুম মশ্রব উদ্দিন তার তিন ছেলে মল্লিক উদ্দিন, রশিদ উদ্দিন এবং নিজাম উদ্দিনকে নিয়ে গড়ে তুলেন এক ছোট্ট সংসার। বড় ছেলে মল্লিক উদ্দিন এন্ট্রাস পাস করে নেত্রকোণার সাব রেজিস্ট্রি অফিসে কেরাণির চাকুরি গ্রহণ করেন।

## জীবন ও সঙ্গীত
বাউল সাধক রশিদ উদ্দিন ছোটবেলা থেকেই ছিলেন আত্মভোলা। তাই বড়ভাইয়ের নিকট বাল্যশিক্ষা পাঠ ছাড়া কোনো বিদ্যালয়ে তার লেখাপড়া হয়নি। রশিদ উদ্দিন ১৫/১৬ বছর বয়সে পার্শ্ববর্তী পুখুরিয়া গ্রামের টাকনা মিস্ত্রির সান্নিধ্যে এসে একটু একটু করে একতারা বাজিয়ে বাউলগান শিখতে শুরু করেন। তখন বাহিরচাপড়া গ্রামে কৃষ্ণলীলা গান শুরু হয়। রশিদ উদ্দিন কৃষ্ণের অভিনয় করে ব্যাপক সুনাম অর্জন করেন। এ সময় পার্শ্ববর্তী বাংলা বেতাটিসহ সর্বত্র কবিগানের ব্যাপক প্রসার ছিল। দুর্গাপূজা, কালীপূজা, দোলপূজাসহ হিন্দু ধর্মীয় বিভিন্ন আচার-অনুষ্ঠানে কবিগান ছিল এ অঞ্চলে এক বিশেষ আকর্ষণ। পাশাপাশি টিপু পাগলের নেতৃত্বে ১৮২৭ সনে পরিচালিত ফকির বিদ্রোহের ব্যর্থতার পর ল্যাংটা ফকিরদের জলসা ছিল নিত্যদিনের ব্যাপার। তখন বাহিরচাপড়া গ্রামে কিশোরগঞ্জের কটিয়াদি থেকে এক ল্যাংটা পীরের আগমন ঘটে। ১৯০৯ সনে রশিদ উদ্দিন এ ল্যাংটা শাহের শিষ্যত্ব গ্রহণ করে নিজ বাড়িতে হালকা-জিকিরের জলসায় মেতে ওঠেন। বাউল সাধক রশিদ উদ্দিন তাঁর বড় ছেলে আরশাদ উদ্দিনের দুই বছর বয়সে তাকে মৃত্যুশয্যায় রেখে হঠাৎ একরাতে গৃহত্যাগ করেন। গৃহত্যাগী হয়ে তিনি প্রথমে আসেন তাঁর ওস্তাদ কটিয়াদির ল্যাংটা শাহের আখড়ায়। সেখান থেকে তিনি ল্যাংটা শাহকে সাথে নিয়ে চলে যান আসামের লাউরের পাহাড়ে। এক বছর সেখানে অবস্থানের পর চলে আসেন সিলেটের শাহ পরানের মাজারে।

মাজারে ভ্রমণ রশিদ উদ্দিনের আধ্যাত্মিক সাধনা ও বাউলতত্ত্বের চর্চায় গভীরভাবে প্রভাব ফেলে। প্রভূত আত্মিক উৎকর্ষ ও তত্ত্বজ্ঞান লাভের পর তিনি বাড়িতে ফিরে আসেন। তখন তিনি ভাত খাওয়া ছেড়ে দেন এবং দুই বছর শুধু দুধ ও রুটি খেয়ে থাকেন। এই সময় তিনি দিনে দুইবার নামাজ পড়তেন, ফজরের ও মাগরিবের নামাজ। পরিধান করতেন সবুজ রঙের পানজাবি ও লুঙ্গি। তাঁর স্ত্রীর মতে গরুর মাংস ছিল রশিদ উদ্দিনের প্রিয় খাবার। তার সাথে কাঁচামরিচ খেতে পছন্দ করতেন। পড়াশোনা করতেন পুরাতন পুঁথি, বই, মনীষীদের জীবনী, কোরআন-হাদিস, বেদ-মহাভারতসহ নানা ধরনের ধর্মগ্রন্থ। পারিবারিক সূত্রে জানা যায়, এ সময়ে তিনি বাড়ির সামনের পুকুরপাড়ে এবং পিছনে কামরাঙা গাছের তলায় সারাদিন আধ্যাত্মিক বিষয়ে বয়ান দিতেন। সেইসাথে চলত গান ও হালকা-জিকির।"

## সঙ্গীত তালিকা
১ "মা গো মা, ঝি গো ঝি"
২ "আমার সোয়া চান পাখি"
৩ এই যে দুনিয়া কিসেরো লাগিয়া, এত জতনে বানাইয়াছেন সাঁই
৪ "এই বিশ্ব হইতেছে দৃশ্য"
৫ "যারে যা প্রাণের পাখি, প্রেমের দেশে যারে উড়ে"
৬ "মানুষ একটা কলের গাড়ি"
৭ "মানুষ ধর, মানুষ ভজ"
৮ "শুন দাদা মহাশয়"
৯ "হাতে নিয়া গুড্ডির নাটাই, খেলিতেছে আলেক সাই"

## তথ্যসূত্র

বিষয়শ্রেণী:বাউল
বিষয়শ্রেণী:১৮৮৯-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:লোকসঙ্গীত শিল্পী
বিষয়শ্রেণী:নেত্রকোণা জেলার ব্যক্তি
প্রমোদরঞ্জন চৌধুরী

**প্রমোদরঞ্জন চৌধুরী** (জন্ম: ১৯০৪ - মৃত্যু: সেপ্টেম্বর ২৮, ১৯২৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বাঙালি বিপ্লবী।

## জন্ম ও শিক্ষাজীবন
প্রমোদরঞ্জন চৌধুরীর জন্ম চট্টগ্রামের কেলিশহর গ্রামে। তার পিতার নাম শ্রী ঈশান চন্দ্র চৌধুরী। ১৯২০ সালে তিনি স্কুলে পড়তেন এবং বিপ্লবীদের সাথে যোগাযোগ স্থাপনে সক্ষম হন।

## কর্মজীবন
প্রমোদরঞ্জন ছাত্রাবস্থায় অনুশীলন সমিতি নামের বিপ্লবী দলে যোগ দেন। ১৯২১ সালে তিনি অসহযোগ আন্দোলনে অংশগ্রহণ করেন। ১৯২৫ সালে প্রমোদ রঞ্জন দক্ষিণেশ্বরের বোমা মামলায় গ্রেপ্তার হন। বিচারে তাকে ৫ বছর সশ্রম কারাদন্ড দেয়া হয়।

## ভূপেন চট্টোপাধ্যায় হত্যা
অনন্তহরি মিত্র ও প্রমোদরঞ্জনকে বিপ্লবী দলের নেতাগণ গোপন পুলিস বিভাগের ডেপুটি সুপারিন্টেনডেন্ট ভূপেন চট্টোপাধ্যায়কে হত্যা করার নির্দেশ দেন। ভূপেন চট্টোপাধ্যায় মাঝে মাঝে আলীপুর কেন্দ্রীয় কারাগারে গিয়ে রাজবন্দীদের সাথে আলাপ আলোচনা করতেন। তার উদ্দেশ্য ছিলো রাজবন্দিদের দুর্বলতার সুযোগ গ্রহণ করে বিপ্লবী দলের গোপন সংবাদ সংগ্রহ করা। ১৯২৬ সনের ২৮ মে দক্ষিণেশ্বর বোমার মামলায় দণ্ডিত অনন্তহরি মিত্র ও প্রমোদ চৌধুরী লোহার ডাণ্ডা দ্বারা ভূপেন চট্টোপাধ্যায়কে জেলের মধ্যে আক্রমণ করে হত্যা করেন। নেতাদের নির্দেশে ঘটনাস্থলে পাঁচজন উপস্থিত ছিলেন। তাদের মধ্যে কে প্রকৃত হত্যাকারী বের করতে না পেরে পুলিস খুশিমতো দুজনকে হত্যার অপরাধে এবং বাকি তিনজনকে ঐ কাজে সহায়তাকারী হিসেবে অভিযুক্ত করে। বিচারে অনন্তহরি মিত্র ও প্রমোদ চৌধুরীর ফাঁসি হয়। তাদের সাহায্য করার জন্য ধ্রুবেশ চট্টোপাধ্যায়, নিখিলবন্ধু বন্দ্যোপাধ্যায়, অনন্ত চক্রবর্তী ও রাধিকার যাবজ্জীবন দ্বীপান্তর হয়।

## মৃত্যু
প্রমোদরঞ্জন চৌধুরীকে ভূপেন চট্টোপাধ্যায়কে হত্যার দায়ে মৃত্যুদণ্ড দেয়া হয়, এবং ১৯২৭ সালের ২৮শে সেপ্টেম্বর তারিখে তাকে ফাঁসি দেওয়া হয়।

## তথ্যসূত্র

## বহিঃসংযোগ
* ভারতীয় জাতীয় কংগ্রেস, ইতিহাস 

বিষয়শ্রেণী:১৯০৪-এ জন্ম
বিষয়শ্রেণী:১৯২৭-এ মৃত্যু
বিষয়শ্রেণী:চট্টগ্রাম জেলার বিপ্লবী
বিষয়শ্রেণী:ভারতবর্ষের স্বাধীনতা আন্দোলনের শহীদ
বিষয়শ্রেণী:ভারতীয় ব্যক্তি যার মৃত্যুদণ্ড কার্যকর করা হয়েছে
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিষয়শ্রেণী:২০শ শতাব্দীতে যুক্তরাজ্য দ্বারা মৃত্যুদণ্ড
বিষয়শ্রেণী:অনুশীলন সমিতি
বিষয়শ্রেণী:২০শ শতাব্দীর রাজনীতিবিদ
বিষয়শ্রেণী:মৃত্যুদণ্ড কার্যকর হওয়া বিপ্লবী
বিষয়শ্রেণী:ভারতীয় জাতীয়তাবাদ
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
তরুক্ষীর

thumb|250px|right|গাছ থেকে তরুক্ষীর আহরণ করা হচ্ছে। ল্যাটেক্স বা তরুক্ষীর হতে রাবার তৈরি করা হয়।
**তরুক্ষীর** বা **ল্যাটেক্স** (latex) হল উদ্ভিদের বহু রকম বর্জ্য পদার্থের অবদ্রব (emulsion)।

পেঁপে, আকন্দ, কাঁঠাল, ডেউয়া, কাঠগোলাপ, দুধিলতা বটগাছ প্রভৃতি গাছের কাণ্ড ভাঙলে বা ক্ষত সৃষ্টি করলে দুধের মত সাদা এই তরুক্ষীর বেরিয়ে আসে। তরুক্ষীরের 
জলীয় দ্রাবকের মধ্যে অনেক রকমের প্রোটিন, উপক্ষার, রজন, আঠা ইত্যাদির অণু দ্রবীভূত এবং অবলম্বিত অবস্থায় থাকে।এবং এ ধরনের তরুক্ষীর দ্বারা, আধুনিক যুগে কনডম তৈরিতে মূলত তরুক্ষীর থেকে প্রস্তুত করা হয়। তবে কনডম তৈরি ক্ষেত্রে অনেক সময় পলিআরথিন, পলিইসোথ্রিন বা ল্যাম্ব ইনসেসটাইনও ব্যবহৃত হয়।এবং বিভিন্ন রাবার জাতীয় দ্রব্য তৈরি করা হয়। 

উদ্ভিদ থেকে সংগ্রহ করা এই আঠাকে কারখানায় প্রক্রিয়া ও বিশোধনের মাধ্যমে শিল্পতে ব্যবহারযোগ্য রাবারে পরিণত করা হয়। মূলত তরুক্ষীর হল গাছের কষ।    

বিষয়শ্রেণী:উদ্ভিদ
বিষয়শ্রেণী:উপাদান
বিষয়শ্রেণী:ভাস্কর্য উপকরণ
বিষয়শ্রেণী:রাবার
পারস্য উপসাগর

thumb|right| পারস্য উপসাগর

**পারস্য উপসাগর** দক্ষিণ পশ্চিম এশিয়ায় অবস্থিত । এটি ওমান উপসাগরের একটি বর্ধিত অংশ । বর্তমান ইরান (পূর্বেকার পারস্য)ও আরব উপদ্বীপের মধ্যে এর অবস্থান। পারস্য উপসাগরের প্রাকৃতিক প্রতিবেশ অত্যন্ত সমৃদ্ধশালী । মৎস চারণক্ষেত্র হিসেবে বা প্রবাল রীফ্ এর ঐশ্বর্যের জন্য পারস্য উপসাগর যেমন বিখ্যাত তেমনি এটি আবার অবারিত মুক্তা সমৃদ্ধ ঝিনুকে খৃদ্ধ। কিন্তু বর্তমানে এর প্রতিবেশ ভারসাম্য হুমকির সম্মুখীন হয়ে পড়েছে । তেলবাহী জাহাজের নিয়মিত চলাচলে প্রায়শই তেল নির্গত হয়ে এর জলরাশিকে বিষাক্ত করে তুলছে । বর্তমানে বিশ্ব রাজনৈতিক প্রেক্ষাপটেও পারস্য উপসাগর অত্যন্ত গুরুত্বপূর্ণ হয়ে উঠেছে।

## তথ্যসূত্র

বিষয়শ্রেণী:উপসাগর
বিষয়শ্রেণী:পারস্য উপসাগর
বিষয়শ্রেণী:মধ্যপ্রাচ্যের ভূগোল
বিষয়শ্রেণী:পশ্চিম এশিয়ার ভূগোল
বিষয়শ্রেণী:এশিয়ার সাগর
সার্ভোএমপ্লিফায়ার

থাম্ব|সার্ভোড্রাইভ
**সার্ভোএমপ্লিফায়ার** (Servoamplifier) এক ধরনের তড়িৎ বর্তনী যাতে আউটপুট ইনপুট থেকে দেরিতে পাওয়া একটি প্রতিক্রিয়া (response) হিসেবে প্রকাশিত হয়। অর্থাৎ ইনপুটের অপেক্ষাকৃত পরের সংকেতের জন্য আউটপুটে আগের সংকেতের প্রতিক্রিয়া পাওয়া যায়। এক কথায় বলা হয়, "আউটপুট ইনপুটের বিলম্বিত প্রতিক্রিয়া হিসেবে পাওয়া যায়"। ইনপুটে বিশৃঙ্খলা বা উচ্চনাদের (noise) কারণে এই বিলম্বন ঘটে থাকে।

## বর্তনী বিশ্লেষণ
সার্ভোএমপ্লিয়াফায়ারের বর্তনীর বিশ্লেষণ করার জন্য নিম্নোলিখিত পয়েন্টগুলো ধর্তব্যের মধ্যে আনা যেতে পারে:
* প্রথমে ধরে নিতে হবে যে; E_i = 2 V, C দ্বারা চিহ্নিত ধারকটি আহিত অবস্থায় আছে, R_i এর মধ্য দিয়ে কোন তড়িৎ প্রবাহিত হয় না এবং বিভব পতন (voltage drop) শূন্য।

## ব্যবহার
* ক্রুস ক্ষেপণাস্ত্র থেকে প্রেরিত ভূমি অনুসরণকারী রাডার সংকেতে।
* কোন ধরনের উৎপাদন প্রক্রিয়ায় এক্সওয়াই ছকের অবস্থান চিহ্নিতকরণ।

## আরও দেখুন
* অপারেশনাল এমপ্লিফায়ার

বিষয়শ্রেণী:এমপ্লিফায়ার
ফিলিপাইনের জাতীয় পতাকা

ফিলিপাইনের জাতীয় পতাকা নকশা প্রণয়ন করেন এমিলিও আগুইনালদো। মারসেলা দি আগন্সিল্লো, তার কন্যা লরেঞ্জা, এবং দোনা দেলফিনা হারবোসা দি নাতিভিদাদ প্রথম পতাকাটি তৈরি করেন হং কং এ।ফিলিপাইনের জাতীয় পতাকায় আটটি রশ্মি বিশিষ্ট সূর্য, এবং ৩টি তারকা রয়েছে। এগুলি সব সোনালি বর্ণের, এবং একটি সাদা সমবাহু ত্রিভুজের কেন্দ্রে অবস্থিত। ত্রিভুজটি পতাকার খুটির পাশে অবস্থিত। পতাকার বাকি অংশের উপরের দিকটি নীল, এবং নিচের দিকটি লাল। পতাকার অনুপাত হল ১:২।

thumb|250px|left|This is a depiction of the original flag of the Philippines as it was conceived by Gen. Emilio Aguinaldo. The blue was of a lighter shade than the currently mandated royal blue, the sun had many more rays although it still had eight points, and it has a mythical face.

১৮৯৮ সালের ১২ই জুন তারিখের ফিলিপাইনের স্বাধীনতার ঘোষণা অনুসারে পতাকার সাদা ত্রিভূজটি কাতিপুনান এর প্রতীক, যা ফিলিপাইনের মানুষদের বিপ্লবে উদ্বুদ্ধ করেছিলো। তিনটি তারকা দেশটির তিনটি দ্বীপপুঞ্জ - লুজন, ভিস্যাস, ও মিন্দানাও - এর প্রতীক (অবশ্য ফিলিপাইনের স্বাধীনতার মূল ঘোষণার সময় একটি তারকা ভিস্যাসের বদলে পানায় দ্বীপের প্রতীক হিসাবে গণ্য ছিলো)। এই তিনটি তারকা দেশের বিভিন্ন জনগোষ্ঠী ও ধর্মের মানুষের একতাকে নির্দেশ করছে।

সূর্যটির আটটি রশ্মি প্রথম ৮টি প্রদেশ - ম্যানিলা, চাভিত, বুলাকান, পাম্পাঙ্গা, নুয়েভা এসিয়া, তারলাক, লাগুনা, এবং বাতাঙ্গাস কে নির্দেশ করছে। এই ৮টি প্রদেশ স্পেনীয় ঔপনিবেশিক শাসনের বিরুদ্ধে যুদ্ধ ঘোষণা করেছিলো।

বিষয়শ্রেণী:দেশ অনুযায়ী পতাকা
বিষয়শ্রেণী:ফিলিপাইন
বিষয়শ্রেণী:ফিলিপাইনের জাতীয় প্রতীক
বিষয়শ্রেণী:এশিয়ার পতাকা
বিষয়শ্রেণী:জাতীয় পতাকা
শার্ল এদুয়ার গিয়্যোম

**শার্ল এদুয়ার গিয়্যোম** () ফরাসি-সুইজারল্যান্ডীয় পদার্থবিজ্ঞানী যিনি ১৯২০ সালে পদার্থবিজ্ঞানে নোবেল পুরস্কার লাভ করেন। পদার্থবিজ্ঞানে মূক্ষ্ণ পরিমাপের পদ্ধতির উন্নয়নে বিশেষ অবদানের স্বীকৃতি স্বরুপ নোবেল পুরস্কার লাভ করেছিলেন। এক্ষেত্রে তার বিখ্যাত অবদানটি হল নিকেল ইস্পাত সংকরের ব্যাত্যয়সমূহ আবিষ্কার। তার আবিষ্কৃত সংকর ধাতুর নাম দিয়েছিলেন ইনভার এবং এলিনভার।

## প্রকাশিত রচনাসমূহ
* শার্ল এদুয়ার গিয়্যোম, "*[http://public.lanl.gov/alp/plasma/people/history.html La Température de L'Espace] *", La Nature, volume 24, 1896.
** [tr. *Temperature of Space*]
* শার্ল এদুয়ার গিয়্যোম, "*Études thermométriques*". 1886.
** [tr. *Studies on Thermometry*]
* শার্ল এদুয়ার গিয়্যোম, "*Traité de thermométrie*". 1889.
** [tr. *Treatise on Thermometry*]
* শার্ল এদুয়ার গিয়্যোম, "*Unités et Étalons*". 1894.
** [tr. *Units and Standards*]
* শার্ল এদুয়ার গিয়্যোম, "*Les rayons X*". 1896.
** [tr. *X-Rays*]
* শার্ল এদুয়ার গিয়্যোম, "*Recherches sur le nickel et ses alliages*". 1898.
** [tr. *Investigations on Nickel and its Alloys*]
* শার্ল এদুয়ার গিয়্যোম, "*La vie de la matière*". 1899.
** [tr. *The Life of Matter*]
* শার্ল এদুয়ার গিয়্যোম, "*La Convention du Mètre et le Bureau international des Poids et Mesures*". 1902.
** [tr. *Metrical Convention and the International Bureau of Weights and Measures*]
* শার্ল এদুয়ার গিয়্যোম, "*Les applications des aciers au nickel*". 1904.
** [tr. *Applications of Nickel-Steels*]
* শার্ল এদুয়ার গিয়্যোম, "*Des états de la matière*". 1907.
** [tr. *States of Matter*]
* শার্ল এদুয়ার গিয়্যোম, "*Les récents progrès du système métrique*". 1907, 1913.
** [tr. *Recent progress in the Metric System*]
* শার্ল এদুয়ার গিয়্যোম, "*Initiation à la Mécanique*". 
** [tr. *Introduction to Mechanics*]

## পাদটীকা

## বহিঃসংযোগ ও তথ্যসূত্র
* Nobel Lectures, Physics 1901-1921, " *[http://www.nobel.se/physics/laureates/1920/guillaume-bio.html Charles-Edouard Guillaume]  – Biography*". Elsevier Publishing Company, Amsterdam.
* lanl.gov, "*[http://public.lanl.gov/alp/plasma/people/history.html History] *". Pioneers in the development of the Plasma Universe.

বিষয়শ্রেণী:১৮৬১-এ জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:ফরাসি পদার্থবিজ্ঞানী
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:সুইজারল্যান্ডীয় নোবেল বিজয়ী
জন সি. ম্যাথার

**জন ক্রমওয়েল ম্যাথার** বর্তমান কালের স্বনামধন্য মার্কিন জ্যোতিঃপদার্থবিজ্ঞানী এবং বিশ্বতত্ত্ববিদ। তিনি মার্কিন যুক্তরাষ্ট্রের ভার্জিনিয়া অঙ্গরাজ্যের রোয়ানোকে জন্মগ্রহণ করেন। মূলত মহাজাগতিক ক্ষুদ্রতরঙ্গ পটভূমি বিকিরণ নিয়ে বিস্তর গবেষণার জন্য বিখ্যাত। এ বিষয়ে গবেষণার জন্যই ২০০৬ সালে জর্জ এফ. স্মুটের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি বর্তমানে মেরিল্যান্ডে অবস্থিত নাসার গডার্ড স্পেস ফ্লাইট সেন্টারে কর্মরত আছেন। নোবেল পুরস্কার প্রাপ্তির মূল কারণ ছিল: "মহাজাগতিক ক্ষুদ্রতরঙ্গ পটভূমি বিকিরণের এনিসোট্রপির মধ্যে কৃষ্ণ বস্তু বিকিরণ আবিষ্কার"।

## পুরসস্কারসমূহ
* Open Scholarship (honorary), Swarthmore, 1964-68
* William Lowell Putnam Mathematical Competition, 1967, 30th place nationwide
* NSF Fellowship and honorary Woodrow Wilson Fellowship 1968-70
* Hertz Foundation Fellowship, 1970-74
* NRC Postdoctoral Fellow,1974-76
* John C. Lindsay Memorial Award (NASA-GSFC), 1990
* Rotary National Space Achievement Award, 1991
* National Air and Space Museum Trophy, 1991
* Aviation Week and Space Technology Laurels, 1992, for Space/Missiles
* Discover Magazine Technology Award finalist, 1993
* American Institute of Aeronautics and Astronautics Space Science Award, 1993
* Dannie Heineman Prize for Astrophysics, American Astronomical Society and American Institute of Physics, 1993 (presented Jan. 1994)
* Goddard Fellow, 1994, GSFC
* Honorary Doctor of Science Degree, Swarthmore College, 1994
* John Scott Award, City of Philadelphia, 1995
* Rumford Prize, American Academy of Arts and Sciences, 1996
* Fellow, American Physical Society, 1996
* Hall of Fame, Aviation Week and Space Technology, 1997
* Member, National Academy of Sciences, 1997
* Marc Aaronson Memorial Prize, 1998
* Member, American Academy of Arts and Sciences, 1998
* Benjamin Franklin Medal in Physics, Franklin Institute, 1999
* George W. Goddard Award, Society of Photo-Optical Instrumentation Engineers, 2005
* Cosmology Prize, with COBE Team, Peter Gruber Foundation, 2006
* পদার্থবিজ্ঞানে নোবেল বিজয়ী ২০০৬
* SPIE - The International Society for Optical Engineering Fellow, 2007

## আরও দেখুন
* জেমস ওয়েব স্পেস টেলিস্কোপ

## বহিঃসংযোগ
* Interview with John Mather from the SPIE Newsroom
* Short biography at the Goddard Space Flight Center
* Berkeley lab article
* Mather's group's data that led to the Nobel Prize in *symmetry* magazine.

## তথ্যসূত্র



বিষয়শ্রেণী:মার্কিন পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:নাসা ব্যক্তিত্ব
বিষয়শ্রেণী:১৯৪৬-এ জন্ম
বিষয়শ্রেণী:ইউনিভার্সিটি অব ম্যারিল্যান্ড, কলেজ পার্কের শিক্ষক
বিষয়শ্রেণী:জীবিত ব্যক্তি
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:অপটিক্যাল সোসাইটির সভ্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:গডার্ড মহাকাশ যাত্রা কেন্দ্র
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন পদার্থবিজ্ঞানী
জর্জ স্মুট

**জর্জ ফিট্‌জারেল্ড স্মুট ৩** মার্কিন যুক্তরাষ্ট্রের জ্যোতিঃপদার্থবিজ্ঞানী, বিশ্বতত্ত্ববিদ এবং পদার্থবিজ্ঞানী। তিনি ২০০৬ সালে বিজ্ঞানী জন সি. ম্যাথারের সাথে যৌথভাবে পদার্থবিজ্ঞানে নোবেল পুরস্কার লাভ করেন। তার গবেষণার মূল বিষয় মহাজাগতিক ক্ষুদ্রতরঙ্গ পটভূমি বিকিরণ। এই বিকিরণের এনিসোট্রপির মধ্যে কৃষ্ণ বস্তু বিকিরণ আবিষ্কারের জন্যই নোবেল পুরস্কার লাভ করেন। এই গবেষণার ফলেই কোবে নামক কৃত্রিম উপগ্রহ দ্বারা মহা বিস্ফোরণ তত্ত্বের প্রমাণ সংগ্রহ করা সম্ভব হয়েছে। নোবেল কমিটির মতে **কোবে প্রকল্প** বিশ্বতত্ত্বকে আধুনিক এবং সূক্ষ্ণ বিজ্ঞান হিসেবে প্রতিষ্ঠিত করতে সমর্থ হয়েছে।

## তথ্যসূত্র

## বহিঃসংযোগ
* George F. Smoot Webpage at the UC Berkeley website.
* Biography: George F. Smoot
* Short biography: George F. Smoot
* Smoot's research group
* U.S. Patent 4027494 *Low gravity phase separator* (George F. Smoot)

বিষয়শ্রেণী:মার্কিন পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:১৯৪৫-এ জন্ম
বিষয়শ্রেণী:আলবার্ট আইনস্টাইন পদক বিজয়ী
বিষয়শ্রেণী:মার্কিন অজ্ঞেয়বাদী
বিষয়শ্রেণী:২০শ শতাব্দীর মার্কিন জ্যোতির্বিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন বিশ্বতত্ত্ববিদ
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:অসদ বাস্তবতা
বিষয়শ্রেণী:ম্যাসাচুসেটস ইনস্টিটিউট অফ টেকনোলজি স্কুল অফ সায়েন্সের প্রাক্তন শিক্ষার্থী
বিষয়শ্রেণী:২০২৫-এ মৃত্যু
বিষয়শ্রেণী:২১শ শতাব্দীর মার্কিন পদার্থবিজ্ঞানী
কম্বোডিয়ার জাতীয় পতাকা

থাম্ব|250px|১৯৯৩ সাল থেকে চালু ক্যাম্বোডিয়ার পতাকা, পতাকার অনুপাত: ৩:৫

নির্বাচনের মাধ্যমে রাজতন্ত্র পুনঃপ্রতিষ্ঠিত হওয়ার পর ১৯৯৩ সালে **[[ক্যাম্বোডিয়া|ক্যাম্বোডিয়ার]] জাতীয় পতাকা** পুনর্বহাল হয়। ১৮৫০ সাল হতে ক্যাম্বোডীয় পতাকার মাঝে অ্যাংকর ভাটের চিত্র দৃশ্যমান। বর্তমান পতাকার মাঝে লাল এবং দুইদিকে নীল (আনুভূমিক ডোরার অনুপাত ১:২:১), যা ১৯৪৮ সালে ক্যাম্বোডিয়ার স্বাধীনতার সময় নির্বাচিত হয়েছিল। ১৯৭০ সালের ৯ই অক্টোবর পর্যন্ত এই পতাকা ব্যবহৃত হয়, যখন লন নলের খ্‌মের সাম্রাজ্যের জন্য নতুন পতাকা নির্বাচন করা হয়। পরবর্তী ১৯৭৫ থেকে ১৯৭৯ সময়কালীন প্রজাতান্ত্রিক কমপুচা লাল জমিনে হলুদ রঙের অ্যাংকর ভাট চিত্রিত পতাকা নির্বাচিত করে। ১৯৭৯ সালে গণপ্রজাতন্ত্রী কমপুচা প্রতিষ্ঠার পর পতাকার কিছু পরিবর্তন সাধিত হয়। পরবর্তীতে ১৯৮৯-১৯৯১ এবং ১৯৯২-১৯৯৩ দুই দফায় ভিন্ন পতাকা ব্যবহৃত হয়।

## ঐতিহাসিক পতাকা

## তথ্যসূত্র

বিষয়শ্রেণী:কম্বোডিয়া
বিষয়শ্রেণী:দেশ অনুযায়ী পতাকা
বিষয়শ্রেণী:কম্বোডিয়ার জাতীয় প্রতীক
বিষয়শ্রেণী:জাতীয় পতাকা
ফ্রিদমান-ল্যমেত্র্‌-রবার্টসন-ওয়াকার মেট্রিক

**ফ্রিদমান-লেমাইট্‌র-রবার্টসন-ওয়াকার মেট্রিক** () সাধারণ আপেক্ষিকতা তত্ত্বের আইনস্টাইন ক্ষেত্র সমীকরণসমূহের একটি সঠিক সমাধান। এটি একটি সমসত্ব, সমতাপীয়, প্রসারণশীল অথবা সংকোচনশীল মহাবিশ্বের প্রকৃতি বর্ণনা করে। ভৌগোলিক এবং ঐতিহাসিক পরিপ্রেক্ষিতে এই নকশাটিকে চার জন বিজ্ঞানীদের নাম দ্বারা নামাঙ্কিত করা হয়। এরা হলেন: আলেক্সান্দ্র্‌ আলেক্সান্দ্রোভিচ ফ্রিদমান, জর্জেস লেমাইট্‌র, হার্ভার্ড পার্সি রবার্টসন এবং আর্থার জিওফ্রি রবার্টসন। এই মেট্রিকটিকে **ফ্রিদমান-রবার্টসন-ওয়াকার**, **রবার্টসন-ওয়াকার** অথবা **ফ্রিদমান-লেমাইট্‌র** নামেও অভিহাত করা হয়।

## সাধারণ মেট্রিক
এফএলআরডব্লিউ মেট্রিকটি একটি সমসত্ব এবং সমতাপীয় অবস্থার ধারণা থেকে উৎপত্তি লাভ করে। এতে এও ধারণা করা হয় যে, মেট্রিকগুলোর স্প্যাশিয়াল উপাদান সময়ের উপর নির্ভরশীল হতে পারে। এই শর্তগুলো পূরণ করে এমন একটি সাধারণ মেট্রিক হচ্ছে:
\mathrm{d}s^2 = \mathrm{d}t^2 - {a(t)}^2 \left( \frac{\mathrm{d}r^2}{1-k r^2} + r^2 \mathrm{d}\theta^2 + r^2 \sin^2 \theta \, \mathrm{d}\phi^2 \right) যেখানে, k

এটি বক্রতার ব্যাখ্যা প্রদান করে এবং এখানে a(t) হচ্ছে **স্কেল ফ্যাক্টর** যা সময়ের উপর নির্ভরশীল।

## আরও পড়ুন
* 
* 
* 
* 
* 

## তথ্যসূত্র

* . See *chapter 23* for a particularly clear and concise introduction to the FLRW models.

বিষয়শ্রেণী:সাধারণ আপেক্ষিকতার স্থানাঙ্ক ছক
বিষয়শ্রেণী:সাধারণ আপেক্ষিকতার সঠিক সমাধান
বিষয়শ্রেণী:ভৌত বিশ্বতত্ত্ব
বিষয়শ্রেণী:মেট্রিক টেন্সর
মহাজাগতিক নীতি

থাম্ব|মহাবিশ্বের গ্রহ উপগ্রহ
**মহাজাগতিক মূলনীতি** প্রকৃতপক্ষে কোন নীতি বা তত্ত্ব নয়, বরং এটি একটি স্বতঃসিদ্ধ। এটি বিপুল পরিমাণ মহাজাগতিক তত্ত্বের কার্যকারিতাকে সীমাবদ্ধ করে দেয়। মহাবিশ্বের বৃহৎ-পরিসর গঠন থেকে এই স্বতঃসিদ্ধটি উৎপত্তি লাভ করে। এই নীতির বিবৃতিটি হচ্ছে:

বিষয়শ্রেণী:ভৌত বিশ্বতত্ত্ব
বিষয়শ্রেণী:মূলনীতি
কোপারনিকান মূলনীতি

**কোপারনিকান মূলনীতি** হচ্ছে এই : "আমাদের পৃথিবী কোন কেন্দ্রীয় বা বিশেষভাবে সুদর্শন ও অনুগ্রহ প্রাপ্ত অবস্থানে নেই"(হেরমান বন্ডি) বর্তমানে এই নীতির আরও সাধারণ একটি রুপ দেয়া হয়েছে:

## আরও দেখুন
* মানবীয় তত্ত্ব
* মহাজাগতিক মূলনীতি

## তথ্যসূত্র


বিষয়শ্রেণী:বিশ্বতত্ত্ব
বিষয়শ্রেণী:ভৌত বিশ্বতত্ত্ব
বিষয়শ্রেণী:মূলনীতি
বিষয়শ্রেণী:ক্ষুর (দর্শন)
মহাজাগতিক ধ্রুবক

[থাম্ব|400x400পিক্সেল|Sketch of the [Timeline of cosmological epochs|timeline of the Universe in the ΛCDM model. The accelerated expansion in the last third of the timeline represents the dark-energy dominated era.]]
**মহাজাগতিক ধ্রুবক** যা গ্রিক অক্ষর ল্যাম্ব্‌ডা: Λ দ্বারা প্রকাশ করা হয়, বিজ্ঞানী আলবার্ট আইনস্টাইন প্রণয়ন করেন। একটি স্থিতিশীয়ল মহাবিশ্বের ধারণা প্রবর্তনের জন্য আইনস্টাইন তার আপেক্ষিকতার সাধারণ তত্ত্বে পরিবর্তান আনেন এবং এই পরিবর্তন আনতে যেয়েই একটি ধ্রুবকের উদ্ভাবন ঘটান যা এখানে আলোচিত হচ্ছে। অবশ্য পরর্তীতে হাবল লোহিত অপসারণ এবং মহাবিশ্বের সম্প্রসারণ আবিষ্কৃত হওয়ার পর আইনস্টাইন এই ধারণা পরিত্যাগ করেন। কিন্তু ১৯৯০-এর দশকে মহাজাগতিক ত্বরণ আবিষ্কৃত হওয়ার পর মহাজাগতিক ধ্রুবকের প্রয়োজনীয়তা আবার অনুভূত হচ্ছে। এই ধ্রুবকটি আইনস্টাইনের ক্ষেত্র সমীকরণে এভাবে উল্লেখিত আছে,
:R_{\mu \nu} - {\textstyle 1 \over 2}R\,g_{\mu \nu} + \Lambda\,g_{\mu \nu} = {8 \pi G \over c^4} T_{\mu \nu}

## তথ্যসূত্র

বিষয়শ্রেণী:সাধারণ আপেক্ষিকতা
বিষয়শ্রেণী:ভৌত বিশ্বতত্ত্ব
বিষয়শ্রেণী:আলবার্ট আইনস্টাইন
বিষয়শ্রেণী:মহাবিস্ফোরণ তত্ত্ব
বিষয়শ্রেণী:মহাকর্ষ তত্ত্ব
বিষয়শ্রেণী:জ্যোতির্বৈজ্ঞানিক অনুকল্প
আলফার-বেটে-গ্যামফ গবেষণাপত্র

**আলফার-বেথে-গ্যামো গবেষণাপত্র** ভৌত বিশ্বতত্ত্বের একটি গুরুত্বপূর্ণ তত্ত্বের জন্ম দিয়েছে যা **αβγ গবেষণাপত্র** নামেও পরিচিত। এই গবেষণাপত্রের স্রষ্টা হচ্ছেন রাল্‌ফ আলফার যিনি তখন একজন পদার্থবিজ্ঞানে পিএইচডি ছাত্র ছিলেন এবং এই কর্মে তার উপদেষ্টা ছিলেন জর্জ গ্যামো। আলফারের পিএইচডি অভিসন্দর্ভের বিষয় এমন ছিল যা মহা বিস্ফোরণের মাধ্যমে মহাবিশ্বের সৃষ্টির সময় হাইড্রোজেন, হিলিয়াম, অন্যান্য ভারী মৌল সৃষ্টি হওয়াকে অস্বীকার করে। এ সৃষ্টির মাধ্যমে আদি মহাবিশ্বে তাদের প্রাচুর্যের ব্যাখ্যা দেয়া হত। কিন্তু এই অভিসন্দর্ভের মাধ্যমে এই ধারণা প্রশ্নের সম্মুখীন হয়। মূল তত্ত্বটি বেশ কয়েকটি গুরুত্বপূর্ণ পদ্ধতি অস্বীকার যেগুলো অপেক্ষাকৃত ভারী মৌলের সৃষ্টি ব্যাখ্যা করার জন্য প্রয়োজনীয় ছিল। এর পরে অন্যান্য বিজ্ঞানীরা এসে দেখিয়েছেন যে, মহা বিস্ফোরণ কেন্দ্রীন সংশ্লেষ সকল প্রাথমিক মৌলসমূহের উপর পর্যবেক্ষণলব্ধ সকল বাধ্যবাধকতার সাথে খাপ খায়।

## তথ্যসূত্র

## বহিঃসংযোগ
* Alpher, R. A., H. Bethe and G. Gamow. “The Origin of Chemical Elements,” *Physical Review*, **73** (1948), 803.
* Alpher, R. A. and R. Herman. *Genesis of the Big Bang*, Oxford University Press, 1st edition (2001).
* Bethe, H. A. “Energy production in stars,” *Physical Review*, **55** (1939), 434.
* Burbidge, E. M., G. R. Burbidge, W. A. Fowler, and F. Hoyle. “Synthesis of the elements in stars,” *Reviews of Modern Physics*, **29** (1957), 547. This paper was known by the initials of the authors' surnames, B2FH.
* Cameron, A. G. W. “Stellar Evolution, Nuclear Astrophysics and Nucleogenesis,” *Chalk River Report CRL-41* (1957).
* Clayton, Donald D. *Handbook of Isotopes in the Cosmos: Hydrogen to Gallium*, Cambridge University Press (2003).
* Gamow, G. *The Creation of The Universe*, Viking Press (1952). Reprinted by Dover Publications (2004). As quoted in Quark Soup.
* Discussion of Alpher's role
* Additional discussion 

বিষয়শ্রেণী:ভৌত বিশ্বতত্ত্ব
উপটাইপ (কম্পিউটার বিজ্ঞান)

কম্পিউটার বিজ্ঞানে **উপটাইপ** হচ্ছে এক ধরনের উপাত্ত টাইপ, যা অন্য একটি উপাত্ত টাইপের (অধিটাইপ) সাথে এক ধরনের প্রতিস্থাপনযোগ্যতার সম্পর্কে সম্পর্কিত; অর্থাৎ যদি কোন কম্পিউটার প্রোগ্রাম কোন অধিটাইপ জাতীয় উপাত্তের ওপর কাজ করতে পারে, তবে সেটি ঐ অধিটাইপের উপটাইপের ওপরেও কাজ করতে পারবে।

অধিটাইপ-উপটাইপ সম্পর্ক সাধারণত লিস্‌কভের প্রতিস্থাপন সূত্র মেনে চলে। তবে যেকোন প্রোগ্রামিং ভাষাই তার নিজস্ব ধরনের উপটাইপ তৈরিকরণ ব্যবস্থা সংজ্ঞায়িত করতে পারে। এমনকি কোন প্রোগ্রামিং ভাষায় এটি সংজ্ঞায়িত না-ও থাকতে পারে।

বিষয়শ্রেণী:উপাত্ত টাইপ
বিষয়শ্রেণী:টাইপ তত্ত্ব
বিষয়শ্রেণী:উপাত্তের ধরন
নীহারিকা

[thumb|ত্রিকোণ মণ্ডলস্থ নিঃসরণ নীহারিকা ([এনজিসি ৬০৪), যা এম ৩৩ ছায়াপথের কুণ্ডলিত বাহুর মধ্যে অবস্থিত।]]

**নীহারিকা** (nebula, ল্যাটিন: "কুয়াশা"; বহুবচন. *nebulae* অথবা *nebulæ*) ধূলিকণা, হাইড্রোজেন গ্যাস এবং প্লাসমা দ্বারা গঠিত এক ধরনের আন্তঃনাক্ষত্রিক মেঘ। একসময় নীহারিকা ছিল ছায়াপথ সহ যে কোন ধরনের বিস্তৃত জ্যোতির্বৈজ্ঞানিক বস্তুর সাধারণ নাম যা আকাশগঙ্গার বাইরে অবস্থিত। যেমন:বর্তমানে উল্লেখিত এনড্রোমিডা ছায়াপথের পূর্ব নাম ছিল এনড্রোমিডা নীহারিকা। বেশিরভাগ নীহারিকার ব্যাস সুবিশাল আকারের হয়।

২৬ নভেম্বর ১৬১০ সালে, নিকোলাস ক্লদ ফাবরি নামক এক ফরাসি ব্যক্তি টেলিস্কোপ দ্বারা কালপুরুষ নীহারিকা আবিষ্কার করেন। ১৬১৮ সালে যোহান ব্যাপটিস্ট নামক এক ব্যক্তি কালপুরুষ নীহারিকা টি পর্যবেক্ষণ করেন। যাইহোক কালপুরুষ নীহারিকাটি সম্পর্কে পুরোপুরি জানা যায় ১৬৫৯ সালে। ক্রিশ্চিয়ান হওজেন নামক এক ব্যক্তি  এই সম্পর্কে বিশদ বর্ণনা করেন।

## পর্যবেক্ষণ ইতিহাস

টলেমি তার বই *[[Almagest]]*,তে বলেন তারামণ্ডল ইউরা মেজারা এবং লিও তারার সাথে সম্পর্কযুক্ত নয়।  আব্দুল রহমান উল সুফি প্রথম একটা star cluster থেকে পৃথকীকরণ দ্বারা একটি নীহারিকাকে বর্ণিত করেছিলেন নিজের বই "BOOKS OF FIXED STARS" (964)- এ। তিনি অ্যানড্রোমিডা ছায়াপথের  নিকট একটি "নাক্ষত্রিক মেঘ" এর উল্লেখ করেছেন যা ছিল নীহারিকা।

## তথ্যসূত্র

## বহিঃসংযোগ

বিষয়শ্রেণী:নীহারিকা
বিষয়শ্রেণী:প্লাসমা পদার্থবিজ্ঞান
বিষয়শ্রেণী:জ্যোতির্বৈজ্ঞানিক বস্তু
টাইপ ব্যবস্থা

কম্পিউটার বিজ্ঞানে **টাইপ ব্যবস্থা** (ইংরেজি: Type system) হচ্ছে একটি ব্যবস্থা যার মাধ্যমে কোন প্রোগ্রামিং ভাষা মান ও এক্সপ্রেশনসমূহকে '''টাইপ'''-এ বিন্যস্ত করে, এই টাইপগুলো কীভাবে ব্যবহার করা যায় এবং টাইপগুলোর আন্তঃসম্পর্ক কীরকম হবে তা ব্যাখ্যা করে। একটি টাইপ হল কতগুলো মানের একটি সেট যে মানগুলো একই ধরনের অর্থ বা উদ্দেশ্য নির্দেশ করে (যদিও কিছু কিছু টাইপ, যেমন বিমূর্ত টাইপ ও ফাংশন টাইপ, কোন চলন্ত কম্পিউটার প্রোগ্রামে মান হিসেবে উপস্থাপিত না-ও হতে পারে)। প্রোগ্রামিং ভাষাভেদে টাইপ ব্যবস্থাগুলি যথেষ্ট ভিন্ন হয়। বলা যেতে পারে ভিন্ন ভিন্ন প্রোগ্রামিং ভাষাসমূহের কম্পাইল-কালীন সিনট্যাক্সভিত্তিক ও চলাকালীন অপারেশনভিত্তিক বাস্তবায়নের পার্থক্যের মূল উৎস তাদের টাইপ ব্যবস্থার পার্থক্য।

টাইপ সীমাবদ্ধতার গভীরতা এবং টাইপ মূল্যায়নের ধরন কোন প্রোগ্রামিং ভাষার "টাইপিং"-এর ওপর প্রভাব ফেলে। টাইপ তত্ত্বে টাইপ ব্যবস্থাগুলি গবেষণা করা হয়, যদিও বাস্তব ক্ষেত্রে কোন প্রোগ্রামিং ভাষার টাইপ ব্যবস্থা কম্পিউটার স্থাপত্য, কম্পাইলার বাস্তবায়ন, ভাষার ডিজাইন, ইত্যাদি বাস্তব পরিস্থিতি মাথায় রেখেই সৃষ্টি করা হয়।

বিষয়শ্রেণী:উপাত্ত টাইপ
বিষয়শ্রেণী:প্রোগ্রামিং ভাষা বাস্তবায়ন
বিষয়শ্রেণী:টাইপ তত্ত্ব
বিষয়শ্রেণী:উপাত্তের ধরন
মঙ্গোলিয়ার জাতীয় পতাকা

[thumb|[চিত্র:FIAV 111000.svg|20px মঙ্গোলিয়ার পতাকা, 1:2]]

মঙ্গোলিয়ার বর্তমান পতাকা নির্বাচিত হয় ১৯৯২ সালের ১২ই ফেব্রুয়ারি। এটি দেখতে অনেকটা ১৯৪৯ সালের পতাকার মতো, তবে সমাজতন্ত্রের চিহ্নস্বরূপ ব্যবহৃত তারাটি নেই। পতাকায় লাল (রজ্জুর দিকের অংশ), নীল ও লাল রঙের তিনটি সমান উলম্বিক ডোরা রয়েছে। রজ্জুর দিকের লাল অংশের মাঝখানটায় হলুদ রঙে মঙ্গোলিয়ার জাতীয় প্রতীকের (*[[সোয়োম্বো]]* (Soyombo)-অগ্নি, সূর্য, চন্দ্র, ধরিত্রী, জল এবং তাইজিতু (Taijitu) প্রতীকের জ্যামিতিক ও বিমূর্ত সমাবেশ) অবস্থান।

## ঐতিহাসিক পতাকা
[thumb|[চিত্র:FIAV historical.png গণপ্রজাতন্ত্রী মঙ্গোলিয়ার পতাকা (১৯৪৯-১৯৯২)]]

১৯৯২ সালের পূর্বে গণপ্রজাতন্ত্রী মঙ্গোলিয়ার পতাকায় সোয়োম্বোর (soyombo) উপরে সমাজতন্ত্রের প্রতীক হিসাবে হলুদ রঙের তারা ছিল। সেই পতাকার নীল অংশটিও বর্তমান পতাকার চেয়ে হালকা ছিল।

বিষয়শ্রেণী:মঙ্গোলিয়া
বিষয়শ্রেণী:দেশ অনুযায়ী পতাকা
বিষয়শ্রেণী:জাতীয় পতাকা
কিরগিজস্তানের জাতীয় পতাকা

[right|250px|thumb|[চিত্র:FIAV 110000.svg|23pxপতাকার অনুপাত: ৩:৫]]
**কির্গিজস্তানের পতাকা** নির্বাচিত হয়েছিল ১৯৯২ সালের ৩রা মার্চ। পতাকার লাল জমিনের উপর হলুদ সূর্যকে কেন্দ্র করে ৪০টি রশ্মি ৪০ কিরগিস্তানী আদিবাসীকে নির্দেশ করে। সম্মুখ দিকে রশ্মিগুলো ঘড়ির কাটার দিকে ঘূর্ণায়মান। মাঝের সূর্যটিকে বৃত্তাকারভাবে তিনটি করে মোট ছয়টি লাইন পরস্পর ছেদ করেছে, যা কিরগিস্তানী আবাসস্থল ইয়ুর্টকে (Yurt) নির্দেশ করে.

বিষয়শ্রেণী:কিরগিজস্তান
বিষয়শ্রেণী:দেশ অনুযায়ী পতাকা
বিষয়শ্রেণী:এশিয়ার পতাকা
বিষয়শ্রেণী:জাতীয় পতাকা
মিয়ানমারের জাতীয় পতাকা

**মিয়ানমারের পতাকা** নির্বাচিত হয় ১৯৭৪ সালের ৩রা জানুয়ারি, সামজতান্ত্রিক প্রজাতন্ত্র বার্মার নে উইনের এক ঘোষণায়।

নতুন পতাকার সাথে মিয়ানমারের (তৎকালীন বার্মা) আগের পতাকার সাথে তেমন একটা বৈসাদৃশ্য নেই। আগের পতাকার মতোই লাল জমিনের উপর উপরের বাম কোনায় একটি চতুর্ভূজ রয়েছে। চতুর্ভূজের মাঝের প্রতীকটি পরিবর্তিত হয়ে চক্রাকার স্থানে ধানের শীষ রাখা হয়েছে। এই সমাজবাদী প্রতীক দ্বারা শ্রমিক ও কৃষকদের অবদানকে স্মরণ করে রাখা হয়েছে। এর চারপাশে ঘিরে থাকা ১৪ টি তারকা মিয়ানমারের শাসনযন্ত্রের প্রতিনিধিত্ব করছে। সাদা রঙ বিশুদ্ধতা, নীল রঙ শান্তি ও অখণ্ডতা এবং লাল রঙ শৌর্যের প্রতীকী অর্থ বহন করে।

অনেক সময় পতাকাটির সাথে চীনের জাতীয় পতাকার সাদৃশ্য নিয়ে বিভ্রান্তির সৃষ্টি হয়।

## প্রস্তাবনা ২০০৬
thumb|250px|right|মিয়ানমারের জন্য প্রস্তাবিত পতাকা (২০০৬)

২০০৬ সালের ১০ই নভেম্বর একটি রাজনৈতিক সম্মেলন চলাকালে নতুন পতাকার নকশা প্রস্তাব করা হয়। নতুন পতাকায় তিনটি সমান আকারের সবুজ হলুদ ও লাল রঙের অনুভূমিক ডোরার সাথে বাম দিকের উপরের সবুজ ডোরায় একটি সাদা রঙের তারকা খচিত রয়েছে। সবুজ দেশের শান্ত ও স্থিতিশীল অবস্থার প্রতীকরূপে, হলুদ দৃঢ়তার প্রতীকরূপে; এবং লাল শৌর্যের প্রতীকরূপে ব্যবহৃত হয়েছে। তারকাটি দীর্ঘদিনের অটুট ঐক্যের প্রতীকী রূপ। নিয়ং না পিন-এ (Nyaung Hna Pin) অনুষ্ঠিত জাতীয় সম্মেলনের অধীনস্থ কমিশন পতাকা পরিবর্তনের এই প্রস্তাব উত্থাপন করে। কিছুদিন পর রাষ্ট্রীয় গণমাধ্যমে প্রকাশিত এক খবরে বলা হয় জাতীয় সম্মেলনের অতিথিবৃন্দ পতাকা পরিবর্তনের এই ধারনাকে নাকচ করে দেন।

## তথ্যসূত্র

বিষয়শ্রেণী:মিয়ানমার
বিষয়শ্রেণী:দেশ অনুযায়ী পতাকা
বিষয়শ্রেণী:মিয়ানমারের জাতীয় প্রতীক
বিষয়শ্রেণী:জাতীয় পতাকা
তাজিকিস্তানের জাতীয় পতাকা

সোভিয়েত প্রজাতন্ত্রের সর্বশেষ রাষ্ট্র হিসাবে তাজিকিস্তান ১৯৯২ সালের নভেম্বর মাসে তাদের নতুন পতাকা নির্বাচিত করে। ১৯৫৩ সালের সোভিয়েত সমাজতান্ত্রিক প্রজাতন্ত্রের (SSR=Soviet Socialist Republic) সাথে এই পতাকার সাধারণ মিল খুঁজে পাওয়া যায় এর রঙ নির্বাচনে- লাল, সাদা এবং সবুজ। এখানে উল্লেখ্য যে,সাবেক তাজিক সোভিয়েত সমাজতান্ত্রিক প্রজাতন্ত্র, সোভিয়েত ইউনিয়নের পতাকার সাথে সাদা ও সবুজ ডোরা যোগ করেছিল। 
 
পতাকার মাঝের অনুভূমিক সাদা অংশের ডোরার আকার উপরের লাল এবং নিচের সবুজ ডোরার দ্বিগুন। সাদা ডোরার মাঝের প্রতীকে একটি মুকুট ঘিরে সাতটি তারকা রয়েছে। তাজিক পতাকা হিসাবে নির্ধারিত হওয়ার পর এই পতাকার রঙ ও নকশা সম্পর্কে খুব কমই জানানো হয়েছিল। তবে এটা এখন স্পষ্ট যে, লাল রঙটি জাতিসমূহের ঐক্য ও সংহতি নির্দেশ করে; সাদা রঙ তুলা এবং মানুষের ঐক্যকে এবং সবুজ রঙ দেশের প্রকৃতি নির্দেশ করছে।

## তথ্যসূত্র

বিষয়শ্রেণী:তাজিকিস্তান
বিষয়শ্রেণী:দেশ অনুযায়ী পতাকা
বিষয়শ্রেণী:তাজিকিস্তানের জাতীয় প্রতীক
বিষয়শ্রেণী:এশিয়ার পতাকা
বিষয়শ্রেণী:জাতীয় পতাকা